‘Top Gear’-ster sterf op 51Die Duitse renjaer Sabine Schmitz is in die ouderdom van 51 dood. Schmitz, bekend as die “koningin van Nürburgring”, is na ŉ lang stryd met kanker dood. Duitsland se Nürburgring-renbaan het op sy amptelike Twitter-profiel gesê Schmitz was sy bekendste vrouerenjaer. “Sabine Schmitz is heeltemal te vroeg ná ŉ lang siekbed dood. Ons sal haar en haar vrolike geaardheid mis. Rus in vrede, Sabine!” Schmitz het die Nürburgring-uithouren oor 24 uur twee keer gewen – in 1996 en toe weer in 1997. Sy is die enigste vrou wat dit tot dusver kon regkry. Die berugte Nürburgring Nordschleife word as die uitdagendste renbaan ter wêreld beskou. Schmitz het verlede jaar bekend gemaak dat sy al sedert 2017 teen ŉ seldsame vorm van kanker veg. Sy was ook bekend as medewerker op die gewilde motorprogram Top Gear. Sy het in 2016 by die span aangesluit. Paddy McGuinness, Top Gear-aanbieder, het op Twitter hulde gebring aan Schmitz: She gave me pointers on how to drive a Ferrari very fast and hunted me down in a banger race. Brilliantly bonkers and an amazing human being! RIP the great Sabine Schmitz. pic.twitter.com/awtbOnMD90 — Paddy McGuinness ???? (@PaddyMcGuinness) March 17, 2021 Jeremy Clarkson, ŉ vorige aanbieder van Top Gear, het ook sy medelye betuig: Terrible news about Sabine Schmitz. Such a sunny person and so full of beans. — Jeremy Clarkson (@JeremyClarkson) March 17, 2021